NaiveNeuron/SloPal huggingface dataset:
Osuský, Peter, poslanec NR SR (2017-03-30):
Ďakujem pekne. No, vážený pán podpredseda, milý Béla, hovoril si pekne, súvislo, ani mi divnô nebolo. Ale mám len dve také drobné pripomienky k dvom malým bodom tej veci. Ja som len doktor medicíny, ale nezdá sa mi, že v ústave je napísané, že existujú osoby, ktoré sú vylúčené z prezidentských milostí. Nikde nie je napísané, že existuje občan Slovenskej republiky, ktorý nesmie dostať milosť. Takže počul som tisíckrát v minulosti, no že či má jeho syn, jeho manželka trpieť za to, že on je štátny činiteľ alebo ústavný činiteľ a nesmie podnikať tak alebo onak. Zvláštne je, že teraz argumentujeme, že sú iné nároky na milosť občana Kočnera a občana Kováča, to je pre môj dermatovenerologický rozum nepochopiteľné a protiústavné. A teraz ešte jednu vec, či už budeme hovoriť o morálnej stránke veci, to je iná vec, ale hovorím o právnej. A hovoríš, Béla, že my sa chceme vyhnúť Ústavnému súdu, ale že sa mu aj tak nevyhneme. Nuž áno, len rozdiel bude v tom, že keď schválime Budajov návrh, tak sa bude musieť tridsať živých poslancov so svojimi menami a tvárami podpísať pod podanie, to je jedna možnosť, alebo že tí, ktorí budú apelovať, budú Lexa a spol. A ja hovorím, vtedy sa ukáže, kto oponuje a aký bude asi názor občanov na to, kto oponuje rozhodnutie. To znamená, myslím si, že ak sa mieni tridsať poslancov obnažiť podaním alebo ak bude namietať Lexa, tak je to svedectvo o nich, ale nie o nás. A to je dôvod, prečo čelím tomuto návrhu, lebo my to dávame Ústavnému súdu na tácke, takto by to museli podať tí, ktorí by za to svojimi ksichtami a menami museli stáť.
Kyselica, Lukáš, poslanec NR SR (2023-03-16):
Ďakujem veľmi pekne, pán predseda. V rozprave k uvedenému návrhu zákona vystúpili dvaja poslanci a poslankyňa Hatráková podala pozmeňujúci návrh. Keďže tento pozmeňujúci návrh bol podaný dnes, dajte, prosím, hlasovať o skrátení lehoty podľa § 83 ods. 4 rokovacieho poriadku.
P. Hrušovský, predseda NR SR: (2005-09-23):
L. Martinčeková, poslankyňa: Chcem sa opýtať pána poslanca, či chce hlasovať samostatne alebo en bloc.
P. Paška, predseda NR SR: (2008-06-19):
(Hlasovanie.) 135 prítomných, 119 za, 1 proti, 13 sa zdržalo, 2 nehlasovali. Pridelili sme návrh výborom a určili lehoty na prerokovanie. Pán poslanec Kahanec uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov a o zmene a doplnení niektorých zákonov . Je to tlač 649.
Pročko, Jozef, poslanec NR SR (2021-05-27):
Pán Kollár, vy ste nazvali túto deštrukciu, čo predvádza opozícia, schizofréniou. Ja by som to pomenoval inak. Ja by som to nazval sofistikovaný politický marketing na to, ako sa opäť dostať k peniazom a opäť rozdávať peniaze tak, ako chce Fico, tak, ako chce SMER. To, čo predvádzajú aj teraz, je naozaj, nechcem povedať neslušné slovo, lebo neslušné slovo je aj zlodejina, ale to, čo predvádzajú, je katastrofa. Čistá katastrofa! Pýtajú alebo dávajú návrh na 300 euro pre všetky deti, ale odkiaľ to, odkiaľ na to zobrať peniaze, nepovedia. A keď chceme dať peniaze my, tak povedia, že čo robíte? Kde na to zoberiete peniaze? Čokoľvek táto vládna koalícia urobí, čokoľvek, čokoľvek, tak to smerohlasácko... (rečník sa na krátku chvíľu odmlčal a povzdychol si) podnikateľské združenie, musím ťažko hľadať slová na ich kšefty, čo robili, to si človek, tak to všetko dehonestuje. Všetko to dehonestuje. A teraz v rozprave vystúpia odborníci, ktorí tu naozaj roky drancovali Slovensko, po mne bude vystupovať financmajster, ktorý je jedna čistá katastrofa, takže táto katastrofa, ktorá tu vládla dlhé roky, tak táto katastrofa... (Reakcie z pléna. Prerušenie vystúpenia predsedajúcim.)
Sárközy, Irén, poslankyňa NR SR (2017-10-12):
Ďakujem pekne. Pán predsedajúci, budeme hlasovať o bodoch zo spoločnej správy 1 až 15 a 17 až 33 s odporúčaním gestorského výboru schváliť.
Sulík, Richard, predseda NR SR (2010-09-10):
Ďakujem pekne. S faktickými poznámkami sa prihlásili poslanci Matovič, Osuský, Procházka, Viskupič a Fronc. Uzatváram možnosť faktických poznámok. Pán Matovič, nech sa páči.
Laššáková, Jana, podpredsedníčka NR SR (2013-06-04):
Takže nech sa páči, pán spravodajca, otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Prihlásil sa pán spravodajca pán poslanec Matovič. Končím možnosť prihlásiť sa do rozpravy ústne. Nech sa páči, pán spravodajca, máte slovo.
Blanár, Juraj, podpredseda NR SR (2021-02-25):
Na vaše vystúpenie je, pán poslanec, sedem faktických poznámok. Ako prvý – pán poslanec Miroslav Suja.
Blanár, Juraj, podpredseda NR SR (2020-12-04):
V rozprave vystúpi pán poslanec Tomáš. Nech sa páči, máte slovo.
Laurenčík, Milan, podpredseda NR SR (2021-05-27):
(Zaznievanie gongu.) Vážené panie poslankyne, vážení páni poslanci, budeme pokračovať v prerušenej schôdzi hodinou otázok . Poslanci písomne položili do včera do 12.00 hod. jednu otázku na predsedu vlády Slovenskej republiky a dve otázky na člena vlády Slovenskej republiky. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Teraz prosím predsedu vlády Slovenskej republiky pána Eduarda Hegera, aby oznámil, kto z členov vlády Slovenskej republiky bude odpovedať na otázky za neprítomných členov vlády Slovenskej republiky. Pán predseda, nech sa páči, máte slovo.
Kollár, Boris, predseda NR SR (2020-03-24):
Ďakujem. Nech sa páči, pán poslanec Vetrák.
Hrnčiar, Andrej, podpredseda NR SR (2018-06-14):
Posledným vystupujúcim v rozprave je pán poslanec Číž, nech sa páči.
Danko, Andrej, podpredseda NR SR (2023-11-21):
Ďakujem. Pýtam sa, či sa chce niekto prihlásiť do rozpravy ústne. Konštatujem, že nie. Vyhlasujem rozpravu za skončenú. Chce k rozprave zaujať stanovisko navrhovateľka? (Súhlasná reakcia navrhovateľky.) Nech sa páči.
Sárközy, Irén, poslankyňa NR SR (2019-11-28):
Dobre. Teraz pristúpime k hlasovaniu o pozmeňujúcom návrhu, ktorý odznel v rozprave. Je to pozmeňujúci návrh pána poslanca Bernaťáka.
Hrnčiar, Andrej, podpredseda NR SR (2017-09-07):
Nasleduje Správa o stave ochrany osobných údajov za roky 2015 a 2016 . Správa má parlamentnú tlač 645. Správa výboru je pod tlačou 645a. Správu uvedie predsedníčka Úradu na ochranu osobných údajov Soňa Pőtheová. Prosím vás, pani predsedníčka, aby ste sa ujali slova.
Blanár, Juraj, podpredseda NR SR (2022-02-18):
Ďakujem, pán kolega. A budeme teda pokračovať v rozprave, tak ako som uviedol. Písomne prihlásení sú už všetci zobrazení. Chcem sa spýtať, či sú tam všetci, aby sa skontrolovali. A teraz v zmysle rokovacieho poriadku udeľujem slovo pánovi ministrovi financií v rozprave, na ktorú už budete môcť reagovať faktickými poznámkami. Nech sa páči, pán minister.
Zmajkovičová, Renáta, podpredsedníčka NR SR (2014-05-14):
Ďakujem, pán spravodajca. Nech sa páči, teraz má slovo pani poslankyňa Mezenská.
Sulík, Richard, predseda NR SR (2011-02-04):
Ďakujem. Pán poslanec Richter.
Bugár, Béla, podpredseda NR SR (2019-02-01):
Nech sa páči, pán poslanec Mazurek, môžte vystúpiť v mene vášho poslaneckého klubu.
Laurenčík, Milan, poslanec NR SR (2016-09-13):
Ďakujem za slovo. Pani Vaľová, nepochopil som celkom tú vašu faktickú poznámku, lebo rozprávala ste, alebo asi to máte pripravené na iného poslanca, na iný prior. Ja som o ničom takom nerozprával, ani o tom, že sme boli v Humennom, ani som tam nebol, ani o týchto akciách. Takže neviem, neviem vám na to nejako zareagovať, že čo by som vám na to povedal, pretože s tým som ani nevystúpil a ani nejak nemám k tomu takýto názor. Pán Číž, ja som, ak ste dobre počúvali, ja som práve vyzval poslancov nie koalície, ale opozície, a chcel som to urobiť v piatok, keď som bol prihlásený do rozpravy, len mi prepadlo poradie, že aby sme ďalej nerozprávali o tomto návrhu zákona, lebo naozaj je to zástupná téma. A myslím si, že by sme mali riešiť iné veci, o ktorých som teraz aj v tom príspevku hovoril. Určite nie som taký dobrý rétor ako vy a nedokázal by som rozprávať pol hodinu bez toho papiera, ktorý som si pripravil, a preto neviem, či to je v rokovacom poriadku naozaj tak napísané, že sa to musíme učiť naspamäť a že to máme odrecitovať. Ak áno, tak ja si to pozriem. Nakoniec sa to dokážem naučiť, aj tie dve strany, ktoré som si tu ako napísal, ako nabudúce sa polepším a celé svoje vystúpenie určite poviem bez papiera. Budú tam, možno viacej náhodných slov a niektoré vety nedajú ten význam, aký som im chcel dať, ale keď to tak má byť, tak to tak urobím. Ďakujem.
Pčolinský, Peter, podpredseda NR SR (2022-12-01):
Ďakujem. Prerušujem rokovanie o tomto bode programu. 	Veľmi sme vás, pani ministerka, nepotrápili. Teraz pristúpime k druhému čítaniu návrhu poslancov Hatrákovej, Hajšelovej a Svrčeka na vydanie zákona, ktorým sa mení a dopĺňa zákon č. 301. Ide o tlač 1245, tento návrh ale prepadáva. A budeme pokračovať druhým čítaním návrhu poslankyne Hatrákovej na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov. Návrh zákona je pod tlačou 1230, spoločná správa výborov má tlač 1230a. Dávam teraz slovo poslankyni Kataríne Hatrákovej, aby návrh zákona odôvodnila. Nech sa páči. (Rokovanie o návrhu poslankyne Národnej rady Slovenskej republiky Kataríny Hatrákovej na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov , tlač 1230.)
Pročko, Jozef, poslanec NR SR (2024-01-25):
Ďakujem, prepáčte, ja som to išiel hneď stlačiť, ako dopovedala, lebo, hneď a vyplo sa to, takže ďakujem, ale naozaj, prosím, nechajte tam aspoň kúsok času na to. Je smutné, že naozaj tu nie je minister zahraničných vecí a pozrite, hodinu otázok devalvoval Robert Fico na svoju odpornú, nechutnú politickú propagandu a namiesto odpovede na otázky tu útočil na Petra Polláka nechutným, odporným spôsobom. Namiesto toho, aby odpovedal na moju otázku, namiesto toho, aby odpovedal na moju otázku (reakcie z pléna), mám dve minúty, namiesto toho (reakcie z pléna), aby odpovedal na moju otázku, tak tuto Fico vytváral... (Prerušenie vystúpenia predsedajúcim.)
Kalmárová, Viera, poslankyňa NR SR (2024-01-25):
Ďakujem, ďakujem za slovo, pán predsedajúci. Vážená pani poslankyňa Kolíková, vždy ste požívali môj rešpekt pre vašu odbornosť a nasadenie v súboji o spravodlivosť na Slovensku a to platí aj teraz, aj toto vystúpenie to dokázalo. Ale ja na rozdiel od vás už si nekladiem zbytočné otázky typu, kde je minister spravodlivosti. A veď načo by tu bol? Zákony sa prijímajú nie v diskusii, ale iba hrubou silou, ktorú v posledných dňoch zabezpečujú iba dvaja poslanci. 75 plus 2. Nedá sa s vami nesúhlasiť, že reči o restoratívnej justícii ministra Suska sú falošné, lebo ak niekto hovorí o znížení prísnych trestných sadzieb, vypustení skutkových podstát sociálnych deliktov z Trestného zákona, to nemožno podradiť pod restoratívnu trestnú politiku. Ak niekto hovorí o potrebe znížiť veľmi vysoký väzenský index znížením ukladania trestov odňatia slobody, ani to sa nemôže volať samo osebe restoratívna justícia. Ja si myslím, že každý prívlastok by mal zodpovedať svojho obsahu a toto teda sa nedeje. A k stretnutiu Roberta Fica s premiérom Ukrajiny v Užhorode. Podľa mňa zašiel ďalej, ako mohol alebo musel, lebo kľudne sa mohli stretnúť aj v Čope, to je najbližšie miesto k hranici. Ďakujem.
Hort, Milan, podpredseda NR SR (2011-07-07):
Ďakujem. Pýtam sa, pán poslanec... Nie, nemá záujem doplňujúcu otázku položiť, a preto postupujeme ďalej. Otázka číslo 3 je od poslankyne Kataríny Cibulkovej a znie: „Pani premiérka, čo sa vláde podarilo za rok spraviť pre podporu rodín?“ Pán podpredseda, nech sa páči, máte asi dve a pol minúty.
Nehézová, Jana, poslankyňa NR SR (2016-09-22):
Dobrý deň. V rozprave vystúpili dve poslankyne, pani poslankyňa Krištúfková a pani poslankyňa Shahzad. Preto prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Krajčír, Ľuboš, poslanec NR SR (2021-01-29):
Ďakujem pekne za slovo. Vážený pán predsedajúci, kolegyne, kolegovia, Slovensko je naozaj, žiaľ, kráľovstvom bilbordov. Ulice, fasády, prírodu pri diaľniciach nám zasiahla naozaj reklama, ktorá púta pozornosť a zarába na našich pohľadoch. Myslím si, že táto absolútne tvrdá regulácia, za čo ďakujem kolegom, je absolútne nevyhnutná. Častokrát momentálne kritizované hlavné mesto prejdeme, má plus-mínus 2 000 legálnych bilbordov a okolo 500 nelegálnych. Tie, samozrejme, sa nedajú úplne presne identifikovať a tam sa samospráva potýka s tým najväčším problémom, a to je ich odstraňovanie. Samozrejme, aj tých nelegálnych. Ja som tiež predstaviteľ samosprávy, som aj mestským poslancom v hlavnom meste a vnímam to ako absolútny problém už aj z toho hľadiska, že bilbordy ako reklamný smog je naozaj za hranou. Na každom rohu narážame na reklamu, či už ideme peši, v dopravnom prostriedku alebo automobilom. Vizuálny smog nie iba ničí a znižuje hodnotu nášho verejného priestoru, ale aj častokrát aj ohrozuje bezpečnosť cestnej premávky. Dlhé rady bilbordov, megabordov, city lighty, nelegálne, pololegálne bilbordy, naozaj je toho množstvo. Bratislava je tým veľkým príkladom. Útočia na naše zmysly, naozaj častokrát zakrývajú výhľad na kultúrne pamiatky a históriu. Mnohokrát som si povedal, v čom je iné, keď ideme do iných miest, ako je Viedeň, alebo do Holandska, alebo kdekoľvek do západných krajín, ako to na nás pôsobí, že tam naozaj také množstvo tej reklamy z každej strany na nás neskáče a naozaj veľmi je to príjemné psychologicky. Nenechajme si privatizovať náš verejný priestor, naozaj vzhľad námestí v hlavnom meste Bratislavy alebo kľúčových dopravných tepien by mal byť pre nás jednou z priorít, hlavne predstaviteľov samospráv. Tak ako sa nám podarilo regulovať hazard, verím tomu, že sa nám bude, podarí aj regulovať tieto bilbordy, a naozaj myslím si, že nielen hlavné mesto Bratislava, ale aj všetky obce a mestá na Slovensku si zaslúžia, aby ten vizuál bol trošku pre tých občanov a nie, aby naozaj na nás z každej strany tá reklama vyskakovala. Žiaľ, bežným koloritom našich miest naozaj sú neni tie historické pamiatky, ale reklama. Tak ako tu aj podpredseda pán Šeliga spomínal, som rád, treba posilniť tie samosprávy, samosprávy nemajú byť žiadnym podriadeným štátu alebo vlády, samospráva má byť partner, s ktorým sa bude diskutovať. Dnes tie samosprávy majú absolútne zviazané ruky na odstraňovanie aj tých nelegálnych bilbordov. Ten schvaľovací proces, naozaj, keď sa dnes rozhodol niekto alebo v minulosti mať ten bilbord, žiaľbohu, mal, či legálny, alebo nelegálny. Dnes je nástroj na to, a plne ho podporujem, aby sme posilnili tie samosprávy a aby sme spravili tú tvrdú reguláciu s bilbordmi. Ďakujem veľmi pekne.
I. Gašparovič, poslanec: (2002-05-15):
Vzhľadom na oprávnenie, ktoré pre mňa ako pre spravodajcu výboru vyplýva z § 73 zákona Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 odsek 3 písm. c) rokovacieho poriadku Národnej rady Slovenskej republiky v znení neskorších predpisov s tým, že v rozprave predmetný návrh odporučím prerokovať v druhom čítaní aj s návrhom na prerokovanie v konkrétnych výboroch, a to v ústavnoprávnom výbore, výbore pre obranu a bezpečnosť a vo výbore pre ľudské práva. Taktiež budem navrhovať aj termíny. Pre prvé čítanie moje vyjadrenie, myslím si, stačí s tým, že sa prihlasujem do rozpravy, pán predseda. J. Migaš, predseda NR SR: Ďakujem, pán spravodajca, nech sa páči. Zaujmite svoje miesto. Písomne sa neprihlásil nikto. Pán poslanec Gašparovič sa prihlásil. Kto sa ešte hlási do rozpravy ústne okrem pána poslanca Gašparoviča? Nik viac. Uzatváram možnosť prihlásiť sa do rozpravy ústne. Nech sa páči, pán poslanec, máte slovo.
Danko, Andrej, podpredseda NR SR (2023-12-19):
Pán poslanec Hlina.
Kadúc, Miroslav, poslanec NR SR (2013-12-18):
Ja som mal návrh, aby sa prerušila schôdza. A pokiaľ tu budú... (Prerušenie vystúpenia predsedajúcim.)
Ľ. Vážny, minister dopravy, pôšt a telekomunikácií SR: (2010-02-03):
Návrhom zákona sa vypúšťa oprávnenie Úradu pre verejné obstarávanie podať návrh na určenie neplatnosti zmluvy alebo rámcovej dohody do jedného roka od jej uzatvorenia. Samozrejme táto zmena je so súhlasom Úradu pre verejné obstarávanie. Uvedené oprávnenie úradu sa javí ako nadbytočná možnosť orgánu verejnej moci zasahovať do súkromnoprávnych vzťahov. Ochrana subjektov verejného obstarávania je dostatočne zabezpečená oprávnením subjektov, ktoré majú záujem na výsledku verejného obstarávania, aby návrh na určenie neplatnosti zmluvy podali ony. Návrh zákona nebude mať dopad na štátny rozpočet, na rozpočty obcí alebo rozpočty vyšších územných celkov, nebude mať dopad na obyvateľstvo, zamestnanosť, hospodárenie podnikateľskej sféry a iných právnických osôb a ani na životné prostredie. Dovoľujem si vás požiadať o podporu pri prerokovávaní predloženého vládneho návrhu zákona a o jeho schválenie v prvom čítaní. Ďakujem za pozornosť, skončil som.
Grendel, Gábor, podpredseda NR SR (2020-11-03):
Prezentujme sa a hlasujme o pridelení návrhu výborom. (Hlasovanie.) Prítomných 110 poslancov, za 107, proti nikto, zdržali sa 2, nehlasoval 1 poslanec. Konštatujem, že sme schválili pridelenie zákona výborom. Ďalej budeme hlasovať o bode 48 schváleného programu, ktorým je prvé čítanie o návrhu poslankyne Petry Krištúfkovej na vydanie zákona, ktorým sa mení zákon č. 280/2019 Z. z., ktorým sa mení a dopĺňa zákon č. 448/2008 Z. z. o sociálnych službách, tlač 281. Prosím spravodajkyňu z výboru pre sociálne veci pani poslankyňu Luciu Drábikovú, aby uviedla hlasovanie. [Hlasovanie o návrhu poslankyne Národnej rady Slovenskej republiky Petry Krištúfkovej na vydanie zákona, ktorým sa mení zákon č. 280/2019 Z. z., ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 281]
P. Miššík, poslanec: (2004-03-03):
My sme stále boli za to, aby bolo postavenie národného parlamentu a vlády vyvážené. K tomu smerovali aj všetky moje pozmeňujúce návrhy. A najdôležitejšia tam bola tá otázka, či Národná rada má mať tú kompetenciu, aby sa uznášala na právne záväzných stanoviskách aktov Európskej únie a aký by mali mať charakter vo vzťahu k vláde. Tento návrh novely ústavy hovorí o tom, že ten charakter toho vzťahu má byť zaväzujúci. Moje pozmeňujúce návrhy, ktoré som predkladal vo výbore, hovorili o tom, že by to mal byť partnerský vzťah, a teda aj charakter týchto návrhov by mal mať odporúčací charakter. Z tohto všetkého, čo som tu povedal, jednoznačne vyplýva, že my sme za novelu ústavy a sme za to, aby táto novela ústavy bola takmer v takom stave, ako je. Toto je jediné naše stanovisko, ktoré sa odchyľuje od tejto predloženej právnej úpravy. Preto som sa rozhodol nepodať pozmeňujúci návrh a podporím novelu ústavy tak, ako je predložená. (Potlesk.)
M. Číž, podpredseda NR SR: (2008-05-14):
S faktickou poznámkou pani poslankyňa Vaľová.
F. Petrák, poslanec: (2002-04-03):
J. Migaš, predseda NR SR: Prezentujme sa a hlasujme. Pán poslanec Petrák navrhuje, aby bol bod č. 5 prerokovaný neskôr, až po doručení stanoviska vlády na rokovanie Národnej rady. Hlasujeme o bode č. 5. Je to tlač 1293 o štátnej pokladni. (Hlasovanie.) Prítomných je 115 poslancov, za 107, proti 1, zdržali sa 5, nehlasovali 2. Tento procedurálny návrh sme schválili. Panie poslankyne, páni poslanci, budeme pokračovať bodom programu návrh Národnej stratégie trvalo udržateľného rozvoja Slovenskej republiky. Návrh vlády máte predložený ako tlač 1229 a spoločnú správu výborov ako tlač 1229a, ku ktorej máte pripojený aj návrh uznesenia Národnej rady. Poprosil by som podpredsedu vlády pána Csákyho, aby sa dostavil do rokovacej miestnosti a predložil návrh Národnej stratégie trvalo udržateľného rozvoja Slovenskej republiky. Čiže rokujeme o bode č. 8, pretože bolo dohodnuté, že o bodoch 3, 4, 5, 6, 7 sa bude rokovať vo štvrtok 4. apríla po hodine otázok. Ešte raz žiadam podpredsedu vlády Pála Csákyho, aby prišiel do rokovacej miestnosti. Panie poslankyne, páni poslanci, pán podpredseda vlády sa mal dostaviť na 14.30 na rokovanie Národnej rady, je 14.37, nie je prítomný, vyhlasujem 5-minútovú prestávku a počkáme si na podpredsedu vlády. (Prerušenie rokovania o 14.37 hodine.) (Pokračovanie v rokovaní o 14.44 hodine.)
Laššáková, Jana, podpredsedníčka NR SR (2012-08-06):
O chvíľočku vyhlásim, aby sa mohli poslanci prihlásiť do rozpravy ústne. Môže sa pán poslanec Kaník prihlásiť do rozpravy ústne. Dám o vašom, chcete, aby som dala o vašom procedurálnom návrhu hlasovať? Nie je o čom hlasovať. Zapnite pána poslanca.
Podmanický, Ján, poslanec NR SR (2017-06-20):
Pán podpredseda, dajte, prosím, hlasovať o pozmeňujúcom a doplňujúcom návrhu pána poslanca Jurzycu.
Šuca, Peter, poslanec NR SR (2013-02-08):
Ďakujem za slovo, pani predsedajúca. Hneď v úvode svojich dvoch minút by som rád povedal, že môj krátky diskusný príspevok nebude ani konfrontačný, ani zosmiešňujúci, lebo cítim tú ambíciu predkladateľa riešiť daný problém, danú vec. No nedá mi nepovedať, že financovanie politických strán je večná téma. Tak to bolo ohľadom imunity poslaneckých platov, výkonu mandátu. Je to zaujímavá téma, ktorá zaujíma širokú verejnosť, spoločnosť a médiá. Je to proste tak. No nemôžem súhlasiť s tým, keď sa celá debata okolo financovania politických strán zhmotnila do nejakého výroku, že politické centrály a politické strany z týchto peňazí šaškujú pred voľbami v politickej kampani. Ja si myslím, že toto je ohromné nepochopenie a ohromný omyl, nenapadá ma lepší pojem ako, úprimne sa teraz nechcem nikoho dotknúť, štandardné politické strany. Štandardné politické strany vykonávajú politiku v štandardnom prostredí. To znamená, že každá strana má svoje okresné štruktúry, krajské štruktúry a republikové štruktúry. No ja som presvedčený, že to financovanie politických strán by malo byť o tom, že financujeme výkon politiky v regiónoch. A ja môžem sám za seba povedať, že v našej okresnej kancelárii stretávame sa s našimi ľuďmi. A je to o tom, že sa ma pýtajú, čo sa deje v Národnej rade, je to o tom, aké zákony schvaľujeme, je to o tom, že mi dávajú informácie, s čím súhlasia, s čím nesúhlasia. Podľa môjho názoru, toto sú peniaze na činnosť politických strán. Takže keď to zhmotníme iba na výkon kampane, podľa mňa je to ohromný omyl. Niekoľkokrát tu odznelo o tej kampani, že možno rušiť kampaň. Ja som takisto presvedčený, že štandardná politická strana, respektíve politická strana alebo hnutie, ktoré so svojimi voličmi robí permanentne celé 4 roky, nepotrebuje šaškovať v tej kampani, tak aby míňala obrovské výdaje na kampaň. Ale to je o tej systematickej robote, ktorú robia štandardné politické strany so štruktúrami. Ďakujem pekne.
Jurinová, Erika, podpredsedníčka NR SR (2014-06-04):
S reakciou na faktické poznámky pán poslanec Lipšic.
Ďurkovský, Andrej, poslanec NR SR (2011-02-08):
Pán predseda, keďže sme odhlasovali pozmeňujúci a doplňujúci návrh zo spoločnej správy, mám splnomocnenie gestorského výboru odporučiť hlasovať o tom, že prerokovaný vládny návrh zákona prerokujeme v treťom čítaní	ihneď.
Blaha, Ľuboš, poslanec NR SR (2012-11-29):
Ďakujem pekne, pán minister. Oceňujem vašu odpoveď. A teší ma, že slovenská vláda a slovenská sociálnodemokratická vláda vyjadruje podporu tomuto projektu. Treba si totiž uvedomiť, že jediná Európa, ktorá kedy bude mať podporu od ľudí, bude sociálna Európa. Ten druh európskej integrácie, ktorý začal od osemdesiatych rokov prijatím Jednotného európskeho aktu a Maastrichtskej zmluvy a ktorý neskôr pokračoval ďalšími zmluvami a prehlboval integráciu na neoliberálny spôsob, oslabil rôzne sociálne programy v Európskej únii a európsky sociálny model. Vyvrcholením tohto boli škandalózne rozhodnutia Európskeho súdneho dvora v prípadoch Laval a Viking v roku 2007, ktoré predraďujú slobodu podnikania pred právo na štrajk, na základné sociálne právo. Takže v tomto duchu, myslím si, aktivity či už francúzskeho alebo luxemburského ministra práce, a som rád, že sa pridávame aj my v mnohých ohľadoch ohľadom sociálnej únie, sú, samozrejme, vítané. Na druhej strane Slovensko má určite aj svoje špecifiká, ktoré by rado zdôraznilo. Sú nejaké sociálne programy alebo sociálne špecifiká, ktoré by ste vy radi zdôraznili v tomto projekte? Ďakujem.
Paška, Pavol, predseda NR SR (2012-09-20):
137 prítomných, 105 bolo za, 4 proti, 28 sa zdržalo. Návrh sme schválili.
Šeliga, Juraj, podpredseda NR SR (2021-04-01):
Ďakujem. Prezentujme sa, prosím, a hlasujme. (Hlasovanie.) Prítomných 120, za 82, proti 1, zdržalo sa 37, hlasovali všetci. Konštatujem, že sme lehotu skrátili. Nech sa páči.
Laššáková, Jana, podpredsedníčka NR SR (2013-06-28):
Na vystúpenie pána poslanca nie sú faktické poznámky. Teraz dávam možnosť prihlásiť sa do rozpravy ústne. Končím možnosť prihlásiť sa do rozpravy ústne a vyhlasujem rozpravu za skončenú. Chce k rozprave zaujať stanovisko predkladateľ? Nech sa páči, máte slovo.
P. Hrušovský, predseda NR SR: (2003-12-12):
(Hlasovanie.) 127 prítomných, 126 za návrh, 1 proti. Návrh sme schválili. Teraz poprosím pána poslanca Harnu, aby ako poverený člen výboru pre hospodárstvo, privatizáciu a podnikanie predniesol návrhy na hlasovanie k prerokúvanému vládnemu návrhu zákona o stavebných výrobkoch . Pán poslanec, nech sa páči. (Hlasovanie o vládnom návrhu zákona, ktorým sa mení a dopĺňa zákon č. 90/1998 Z. z. o stavebných výrobkoch v znení neskorších predpisov , tlač 432.) I. Harna, poslanec: Ďakujem za slovo, vážený pán predseda. Vážený pán podpredseda vlády, vážení páni ministri, kolegovia a kolegyne, dovoľte mi, aby som teda uviedol hlasovanie o návrhu zákona. Vážený pán predseda, pretože neboli predložené žiadne doplňujúce a pozmeňujúce návrhy v rozprave v prvom čítaní, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Saloň, Marián, poslanec NR SR (2023-05-25):
Ďakujem pekne. Vážený pán bývalý minister, tá prvá časť vašej faktickej, to nebola faktická na mňa, ale ja som čítal stanovisko Dobrovoľnej požiarnej ochrany a oni konštatovali, že to bolo predložené. Vy ako minister, ako štatutár ste ho predkladali. Čiže tam nebolo nič osobné z mojej strany. A čo sa týka tých dotácií, no ako ináč ten systém nastaviť, keď raz nastavím systém, že v zákone mám presne tri kategórie alebo štyri kategórie. Každá kategória má svoju sumu a sú určené podmienky, za ktorých vstupujete. To znamená úplne laicky tá najnižšia kategória, že stačí, že máte ten protipovodňový vozík, garantujete počet členov a ste v tom céčku, v tom béčku už musíte mať malé osobné auto, vačku aj veľké osobné auto... veľké osobné auto... hasičské auto. Čiže a v tom, v tej A1 tzv. špeciál, už inú techniku. A keď, vy keď ste ambiciózna obec, máte ambiciózneho starostu a ambicióznych dobrovoľných hasičov a chcú ako ísť dopredu a chcú z toho céčka prejsť do béčka, tak nikto im v tom nebráni, ale budú vedieť, že v ktorej kategórii presne sú a koľko peňazí dostanú. A to, čo chceme nastaviť my teraz, teda v návrhu zákona, je dať výzvu a tá výzva buď bude, alebo nebude. Napríklad veď ste boli ministrom vnútra, mali ste Radu vlády pre prevenciu kriminality, skúsme sa opýtať starostov obcí, koľkokrát bola výzva na poskytnutie kamerových systémov, ktoré sa v minulosti kedysi dávali. Mám obavu, že nebola tá výzva ani raz, hej. A čo ak sa stane, že budete mať iné priority v rozpočte a jednoducho sa rozhodnete, že na toto to nepôjde, tento rok tá výzva nebude vôbec. Alebo bude, vôbec tak za iných finančných prostriedkov. Však načo toto meniť? A základ celého je, keď sa to týka dobrovoľnej požiarnej ochrany, tak nech je to odkonzultované s nimi a nech príde zákon, ktorý nebude so zásadnými pripomienkami a kde ani oni, a to nielenže dobrovoľná požiarna ochrana, ale od dobrovoľných hasičov z obcí je petícia, že to nechcú, tento zákon či... (Prerušenie vystúpenia časomerom.)
Grendel, Gábor, podpredseda NR SR (2020-07-23):
Ďalší v rozprave, vystúpi pán poslanec Kašper.
Viskupič, Marián, poslanec NR SR (2024-02-16):
Ďakujem pekne za slovo. Ďakujem pekne kolegovi za faktickú poznámku, absolútny súhlas, nemám veľmi čo dodať. A áno, môžme sa baviť o tom dopade, nemám, nemám, samozrejme, tie čísla teraz, ale po debate s ministrom financií sa v rámci toho vládneho návrhu zákona pripravuje vlastne vyhodnotenie, že aký by to malo dosah. Nie je to úplne jednoduché, takisto aj pán minister potvrdil tuná vlastne tento týždeň, že nie je to, nie je to, nie je to vyčíslené, ale jednoducho robí na tom ministerstvo financií, a teda tie čísla budú k dispozícii. Budú k dispozícii v druhom čítaní, to znamená, či už ak tento zákon prejde, alebo teda ku vládneho návrhu zákona, ktorý bude na ďalšej schôdzi. Čiže plénum v momente, keď bude rozhodovať o tom teda, či túto hranicu zvýšiť, bude mať k dispozícii údaje o tom, aký je ten vzťah na verejné financie. Tam treba dať ale pozor, že jedna vec je ten prvý, to som jasne povedal, že ten prvý krok je deficitný. Jasné, proste ak tú hranicu zvýšite, len treba, vlastne musí IFP, inštitút finančnej politiky, spočítať aj tie ďalšie veci, vlastne tie ďalšie vyvolané efekty, že tí podnikatelia neprestanú posledné dva mesiace sa tváriť, že nepracujú, a že proste to má nejaký vplyv, samozrejme, na zase pozitívnej strane. Takže skutočne sám som zvedavý, s akými číslami príde pán minister, a verím, že to bude čísla relevantné a urobené nielen tým priamym vplyvom, ale aj s tými vyvolanými vplyvmi. A ďakujem pekne tiež za faktickú poznámku.
Blaha, Ľuboš, podpredseda NR SR (2024-01-26):
Takže všetky kluby, ktoré mali záujem vystúpiť, vyčerpali svoj čas. Čiže už nie je ani, pán poslanec Hlina, možné za váš klub vyčerpať čas ani v rámci procedurálneho návrhu. (Reakcia z pléna.) Hej, to sa takisto ráta. (Reakcie z pléna.) Tak, tak áno, tak sa to ráta v rokovacom poriadku. Máme to overené. Takže, kolegovia, týmto pádom prerušujem, respektíve ukončujem rozpravu o tomto bode. (Reakcie z pléna.) Prosím? (Reakcie z pléna.) Počkajte, počkajte. Teraz dávam možnosť vyjadriť sa pánovi spravodajcovi po rozprave, ak má záujem. Nemá záujem. Navrhovateľ takisto nemá záujem. A informácia ešte predtým, než dám teda porozprávať tento procedurálny návrh. Po dohode s pánom predsedom parlamentu bude hlasovanie o 15.30 h. A teraz, pán poslanec Hlina. Nemáte procedurálny návrh. Stlačili ste ho teraz po rozprave, hej? Dobre. Nech sa, nech sa páči, povedzte. Zapnite, prosím, pána poslanca Hlinu.
Ďuriš Nicholsonová, Lucia, podpredsedníčka NR SR (2019-03-29):
Ďakujem pekne, pán spravodajca. Otváram všeobecnú rozpravu. Písomne sa neprihlásil nikto. Otváram možnosť prihlásiť sa k tomuto bodu ústne. Končím možnosť prihlásiť sa do rozpravy. Neprihlásil sa nikto. Vyhlasujem všeobecnú rozpravu za skončenú. Pani navrhovateľka, je ešte niečo, čo by ste chceli dodať? Páni spravodajcovia? Nie. Prerušujem rokovanie o tomto bode programu. Ďalej nasleduje prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (tzv. školský zákon) a o zmene a doplnení niektorých zákonov v znení neskorších predpisov. Návrh zákona je pod tlačou 1389 a návrh na jeho pridelenie na prerokovanie výborom je v rozhodnutí pod číslom 1463. Mám tu písaného ako navrhovateľa pána poslanca Sopka. Nie je tu pán poslanec Sopko. Dobre, stráca poradie. Budeme pokračovať prvým čítaním o návrhu skupiny poslancov na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Návrh zákona má tlač 1390 a návrh na jeho pridelenie na prerokovanie výborom je v rozhodnutí pod číslom 1464. Uvádza ho pani poslankyňa Remišová, spravodajcuje ho pán poslanec Galek. Pán poslanec Galek? Dobre, pani poslankyňa Kiššová, super. Takže nech sa páči, pani navrhovateľka, pani poslankyňa Remišová. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 1390.)
Bugár, Béla, podpredseda NR SR (2010-09-07):
Ďakujem pekne, pani ministerka. Dávam slovo členovi ústavnoprávneho výboru poslancovi Kamilovi Homoľovi a prosím ho, aby podal správu o výsledku prerokovania tohto materiálu vo výboroch. Nech sa páči.
P. Paška, predseda NR SR: (2008-07-02):
(Hlasovanie.) 137 prítomných, 81 za, 9 proti, 46 sa zdržalo, 1 nehlasoval. Sme v treťom čítaní , otváram rozpravu a pýtam sa, či sa chce niekto prihlásiť. Pán poslanec Markovič? Alebo je to omyl? Do rozpravy? Nie. Vyhlasujem rozpravu za skončenú. Budeme hlasovať.
P. Pelegrini, poslanec: (2008-05-21):
Ďakujem veľmi pekne.
Bugár, Béla, podpredseda NR SR (2018-10-16):
Prezentujme sa a hlasujme. (Hlasovanie). Prítomných 140 poslancov, za 49, proti 52, zdržalo sa 38 poslancov, 1 nehlasoval. Body 2 až 4 neboli schválené.
Bugár, Béla, podpredseda NR SR (2020-02-25):
Páni poslanci, ak máte niečo a chcete prediskutovať, nech sa páči, mimo. (Reakcia z pléna.) Nech sa páči, môžte pokračovať.
Matovič, Igor, poslanec NR SR (2023-11-24):
Krajský súd konštatoval v prípade čurillovcov, že ich nielen väzba, ale aj stíhanie je bezdôvodné. Vy tým svojím vystúpením ste ukazovali, že vy pohŕdate súdom. Krajský súd, nie tuto nejaký radový, chcel by byť telocvikár právnik, ktorý teraz sa vyskytol v Národnej rade, lebo oklamal ľudí na Slovensku, ale krajský súd takto konštatoval. Kriminalisticko-expertízny ústav Policajného zboru konštatoval, že nahrávky, s ktorými ste oblbovali celé Slovensko, sú sfalšované, zostrihané. Že sa nehanbíte! Vy tu budete prezentovať nejaké výsledky? Vy budete hovoriť o tom, že vy, vy máte pravdu, vy môžete súdiť, vy budete hovoriť, že čurillovci spáchali nejaký zločin? Človek, ktorý v čase vraždy, na druhý deň po vražde pred celým Slovenskom klamal, že poslal Krajmera, Krajmera, čo nemal čo robiť na mieste vraždy, ho poslal na miesto vraždy Jána a Martiny? Vy budete tu kázať o morálke? Vedome klamal o tom, že tam poslal svojho človeka, zároveň známeho človeka vtedajšieho pravdepodobného a zrejme aj naozajstného objednávateľa vraždy. A ja vám poviem, vážení, dámy a páni aj milí poslucháči, alebo diváci, viete o tom, že Tibor Gašpar pozná skutočného objednávateľa vraždy Jána a Martiny? Keď neviete, tak si vypočujte míting SMER-u v Nitre pred rokom a niečo. Tam asistoval predsedovi strany SMER a hovorili, že oni poznajú skutočného objednávateľa vraždy. Čiže tu o morálke káže človek, ktorý pozná objednávateľa odpornej vraždy novinára, ktorý odhaľoval ich zločiny, a jeho snúbenice, ktorú vrah zastrelil pri tom, jak si prezerala svadobné šaty. A on viac jako rok a niečo neoznámil toho skutočného objednávateľa vraždy orgánom činným v trestnom konaní. Vrah o morál... (Prerušenie vystúpenia časomerom.)
Pellegrini, Peter, podpredseda NR SR (2020-05-13):
Ďakujem, pani poslankyňa. Na vaše vystúpenie sedem poslancov, posledná je pani poslankyňa Zemanová. Ako prvý pán poslanec Dostál. Ale tu nie je. (Reakcia poslanca Dostála: „ Ale som tu, som tu. “) Jej, pardon, nevidím vás, kde? Aha tu, prepáčte. (Smiech v sále.) Som štandardne vás hľadal na vašom mieste, ospravedlňujem sa. Pán poslanec, nech sa páči.
Vons, Peter, poslanec NR SR (2022-10-05):
Ďakujem, pán predsedajúci. Dovoľte, aby som vám predložil spoločnú správu výborov Národnej rady Slovenskej republiky o výsledku prerokovania zákona z 22. júna 2022, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa dopĺňa zákon č. 374/2014 Z. z. o pohľadávkach štátu a o zmene a doplnení niektorých zákonov v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky, tlač 1084. Predmetný... Prezidentka Slovenskej republiky v zmysle čl. 102 ods. 1 písm. o) Ústavy Slovenskej republiky predmetný zákon vrátila na opätovné prerokovanie Národnou radou Slovenskej republiky. Vo svojom rozhodnutí z 11. júla 2022 uviedla dôvody na vrátenie zákona. Prezidentka Slovenskej republiky neuvádza pripomienky s navrhovaným konkrétnym znením, ale navrhuje, aby Národná rada Slovenskej republiky po opätovnom prerokovaní zákona neprijala ako celok. Predseda Národnej rady Slovenskej republiky rozhodnutím č. 1129 z 2. augusta 2022 pridelil predmetný vrátený zákon na prerokovanie: ústavnoprávnemu výboru a výboru pre hospodárske záležitosti, ktorý určil aj ako gestorský výbor. Lehotu na prerokovanie vráteného zákona vo výboroch vrátane v gestorskom výbore určil do 12. septembra 2022 Uvedené výbory prerokovali predmetný vrátený zákon a zaujali tieto stanoviská. Ústavnoprávny výbor prerokoval vrátený zákon dňa 9. septembra 2022 a neprijal uznesenie. Výbor pre hospodárske záležitosti prerokoval vrátený zákon dňa 12. septembra 2022 a neprijal uznesenie. Gestorský výbor neprijal odporúčanie pre Národnú radu Slovenskej republiky k hlasovaniu o vrátenom zákone ako celku. Návrh odporúčania nezískal súhlas nadpolovičnej väčšiny všetkých poslancov podľa čl. 84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Spoločná správa výborov Národnej rady Slovenskej republiky o prerokovanom predmetnom vrátenom zákone bola schválená uznesením gestorského výboru č. 323 z 13. septembra 2022. Uznesením ma výbor zároveň určil za spoločného spravodajcu výborov a poveril podľa § 80 ods. 2 zákona o rokovacom poriadku Národnej rady informovať Národnú radu Slovenskej republiky o výsledku rokovania výborov a odôvodniť stanovisko gestorského výboru. Pán predsedajúci, skončil som, prosím, otvorte rozpravu.
Laurenčík, Milan, podpredseda NR SR (2021-02-24):
Prezentujme sa a hlasujme. (Hlasovanie.) Prítomných 85, za 79, proti 0, zdržalo sa 6, hlasovali všetci. Konštatujem, že aj tento návrh sme schválili. Panie poslankyne, páni poslanci, práve sme odhlasovali v prvom čítaní vládny návrh zákona, o ktorom rokujeme v skrátenom legislatívnom konaní. Poprosil by som predsedov príslušných výborov, ktorým bol vládny návrh zákona pridelený na prerokovanie, aby zvolali schôdze výborov. (Krátka pauza.) Pán poslanec Milan Vetrák, nech sa páči.
Glváč, Martin, podpredseda NR SR (2016-04-28):
Ďakujem veľmi pekne. Vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči, pán podpredseda vlády.
B. Sániová, poslankyňa: (2007-10-24):
Predložená novela zákona smeruje k pacientovi. Vystúpila som včera aj na zdravotnom výbore s tým, že petíciu, ktorú sme dostali a sme sa jej náležite venovali, v tom 4. bode hovorí o tom, čo tu hovoril kolega Valocký, sa mi zdá nepochopiteľné. Práve peniaze majú smerovať pre zdravotníkov, jednak na platy, zaplatenie výkonov a na všetko to, čo nemocnica potrebuje. Ďakujem pekne.
Pellegrini, Peter, predseda NR SR (2015-03-19):
Ďakujem veľmi pekne. Prerušujem rokovanie o tomto bode programu. Teraz nasleduje prvé čítanie o návrhu poslancov Národnej rady Slovenskej republiky Júliusa Brocku a Alojza Přidala na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Návrh zákona má tlač 1415, návrh na jeho pridelenie na prerokovanie výborom je v rozhodnutí č. 1420. Dávam teraz slovo navrhovateľovi pánovi poslancovi Brockovi, aby návrh zákona uviedol. Nech sa páči, pán navrhovateľ.
Grendel, Gábor, podpredseda NR SR (2021-12-14):
Ďakujem, pán poslanec. Na vaše vystúpenie neevidujem žiadnu faktickú poznámku. Vyhlasujem teda rozpravu za skončenú a chcem sa spýtať, či chce zaujať k rozprave stanovisko pán navrhovateľ. Nech sa páči, pán minister, máte slovo.
Grendel, Gábor, podpredseda NR SR (2021-05-10):
S reakciou na faktické poznámky pán poslanec Taraba.
P. Hrušovský, predseda NR SR: (2002-11-15):
Teraz pristúpime k hlasovaniu o návrhu zákona. Prosím pani poslankyňu, aby uvádzala jednotlivé návrhy najskôr, ak boli zo spoločnej správy a potom návrhy, ktoré podali páni poslanci v rozprave. Pán poslanec Minárik, zapnite pána poslanca Minárika.
Vaľová, Jana, poslankyňa NR SR (2022-06-23):
Pán kolega, veľmi pekne ďakujem, že si aj odborne teda vysvetlil ľuďom, ako tá valorizácia mala postupovať, ako nepostupuje a vlastne, že naozaj tá valorizácia je úplne nízka. Keď už neriešime problémy rodín, tak naozaj pomôžme aspoň tým seniorom, pretože seniori vytvorili všetky hodnoty, ktoré dneska mladá generácia, ale aj naša generácia užíva v tejto spoločnosti a my sa im takýmto spôsobom nejakým odvďačujeme, že na nich zabúdame, tak myslím si, že podporou tohto zákona im určite môžme pomôcť. Ja opäť spomeniem to, čo sa stalo v Českej republike včera alebo čo. Vláda v Českej republike včera predniesla, že prispeje teda na energie 600 eur na každú domácnosť. Čiže nerieši, či má niekto deti, nemá niekto deti, ale na každú domácnosť, lebo každý potrebuje kúriť a svietiť, musí mať nejaké štandardy v živote a bežné veci. Čiže Česká vláda včera schválila, že od 15-tisíc, od 13-tisíc českých do 15-tisíc českých prispeje každej jednej domácnosti na to, aby mohla zvládnuť to, čo sa dneska deje s energiami, to, čo je dneska vlastne na trhu a čo sa deje vlastne s infláciou. Myslím si, že naozaj, ak sa nevieme poučiť od susedov, ak si nevieme zobrať dobré príklady, ktoré fungujú v iných krajinách, ako je Maďarsko, Česko a podobne, tak pomôžme tým seniorom v tomto zákone určite a už keď nepomáhame rodinám a domácnostiam, pretože seniori si nemôžu privyrobiť, nemôžu ísť alebo ako sme počúvali, môžu robiť iba, že budú roznášať letáky alebo niečo podobné, ale každému to zdravotná situácia nedovolí. Tak myslím si, že podporou tohto zákona pomôžete seniorom a nepozerajte na to, či je opozičný alebo koaličný, ale či je dobrý pre ľudí a ľudia prežijú, pretože ľudia potrebujú prežiť.
Hrnčiar, Andrej, podpredseda NR SR (2018-12-06):
Ďakujem. Vyhlasujem všeobecnú rozpravu za skončenú, prerušujem rokovanie o tomto bode programu a prajem vám pekný večer. (Prerušenie rokovania o 19.43 hodine.)
Budaj, Ján, minister životného prostredia SR (2020-07-23):
(Povedané súbežne s predsedajúcim.) ... ho prijať. (Potlesk.)
Paška, Pavol, predseda NR SR (2012-06-19):
Dámy a páni, budeme pokračovať. Ešte niekoľko technických usmernení. O 17.00 hodine budeme hlasovať o návrhu na voľbu člena Osobitného kontrolného výboru na kontrolu SIS-ky, je to tlač 109, potom odvolanie a voľbu členov dozornej rady a potom bude tajná voľba nového predsedu osobitného kontrolného výboru. Počas ostatných rokovacích dní budeme, tak ako bývalo zvykom, hlasovať vždy o 11.00 hodine a o 17.00 hodine, pokiaľ sa nedohodneme vzhľadom na vývoj inak. Ďakujem veľmi pekne. Budeme teraz pokračovať po krátkej prestávke prvým bodom programu 3. schôdze Národnej rady. (Krátka prestávka.) (Po prestávke.)
Škripek, Branislav, poslanec NR SR (2024-01-09):
Ďakujem. Pani kolegyňa Škopová, povedali ste v tej vašej reči, že súčasní vládni politici si chcú zabezpečiť beztrestnosť. Mňa by zaujímalo, že sa má, ako sa na celý tento proces pozerajú vlastne voliči súčasnej vládnej garnitúry, pretože, a teraz budem citovať jeden záznam z tej poľovníckej chaty. Robert Kaliňák, ktorý je teraz ministrom, už v roku 2021 na poľovníckej chate hovoril o revanši, ktorý nastane, o konci špeciálneho súdu a o rehabilitačnom procese. Takže citujem pána ministra, súčasného pána ministra Kaliňáka z, vtedy z tej chaty: „Dali dokopy šesť ľudí alebo sedem, Kvietik, Kollár, Kočner, Bödör, Brhel, Výboh, Haščák. Toto sú pyramídy tisícov ľudí, ktoré sú závislé na ich tvorbe obratu a zisku. Tá masa ľudí, a zoberme si všetky podozrenia a všetky policajné vzťahy, všetky podozrenia a všetky polica... pardon, policajné vzťahy, všetci kamoši Tibora Gašpara, Krajmera a všetkých ostatných. A Lučanského, samozrejme. To znamená, toto bude taký revanš, ktorému nebudeme schopní zabrániť ani keby sme chceli, teda ako politici. Čiže oni to nedajú... tam nebolo rozumieť, všetko, čo sa tu teraz deje, má životnosť tri roky. Potom normálne príde rehabilitačný proces, kde sa normálne prijme špeciálny zákon o porušovaní ľudských práv v časoch vlády Igora Matoviča. Všetky pokuty sa zrušia, čo ľudia dostali za rúška, všetko pôjde do pi... špecializovaný súd pôjde do pi... a nikto sa nad tým nebude zamýšľať. A nikto nebude protestovať.“ No tak to vlastne ešte čakáme na vznik tohoto nového zákona, lebo má prísť rehabilitačný proces a nový zákon, ktorý bude hovoriť o porušovaní ľudských práv za minulej vlády, ale že nikto nebude protestovať, tak aj ja chcem vyzvať ľudí, aby prišli povedať, či proti tomuto neprotestujú, lebo toto je na protest.
Hrnčiar, Andrej, podpredseda NR SR (2017-02-01):
Otváram všeobecnú rozpravu. Do rozpravy som dostal jednu písomnú prihlášku od pána poslanca Gábora Grendela. Nech sa páči.
Blanár, Juraj, podpredseda NR SR (2021-10-21):
Vyhlasujem všeobecnú rozpravu za uzavretú. Pán navrhovateľ, máte záujem sa vyjadriť? Nie. Pán spravodajca? Ďakujem obom. Prerušujem rokovanie o týchto dvoch bodoch, ktoré sme prerokovávali spoločne. A pristúpime k ďalšiemu bodu programu, ktorým je bod č. 56, a tým je prvé čítanie o návrhu poslancov Národnej rady Slovenskej republiky Mariana Kotlebu, Martina Beluského a Rastislava Schlosára na vydanie ústavného zákona, ktorým sa mení a dopĺňa ústavný zákon č. 493/2011 Z. z. o rozpočtovej zodpovednosti , pod parlamentnou tlačou 712, rozhodnutie na pridelenie výborom na prerokovanie je 742. Dávam teraz slovo pánovi poslancovi Martinovi Beluskému, ktorý za skupinu poslancov tento návrh uvedie. Nech sa páči.
Žiga, Peter, podpredseda NR SR (2024-10-02):
S reakciou pán poslanec Sabo.
Glváč, Martin, podpredseda NR SR (2019-04-04):
Poprosím vás o kľud v sále, nakoľko chceme nechať pána poslanca dohovoriť, aby sme mohli o tomto bode hlasovať.
Laurenčík, Milan, podpredseda NR SR (2021-09-30):
Prosím, prezentujme sa a hlasujme o návrhu tak, ako ho predniesol pán spoločný spravodajca. (Hlasovanie.) Prítomných 132, za 119, proti 8, zdržalo sa 5, hlasovali všetci. Konštatujem, že tento návrh sme schválili, určili sme výbory, gestorský výbor, ako aj lehotu na prerokovanie. Ďalej budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch (tlač 563), bod 25 schváleného programu. Spoločným spravodajcom je člen výboru pre pôdohospodárstvo a životné prostredie pán poslanec Jaromír Šíbl, prosím ho, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 563.)
Laššáková, Jana, podpredsedníčka NR SR (2014-07-09):
Pani poslankyňa Vaľová, nech sa páči.
Číž, Miroslav, podpredseda NR SR (2015-06-19):
Ďakujem pekne. Otváram všeobecnú rozpravu. Písomnú prihlášku do rozpravy nemám, pýtam sa preto, kto sa hlási do rozpravy ústne. Neregistrujem žiadneho pána poslanca, takže mi dovoľte vyhlásiť všeobecnú rozpravu za skončenú. Ďakujem navrhovateľovi aj spravodajcovi a prerušujem rokovanie o tomto bode programu. Teraz pristúpime k prvému čítaniu o návrhu poslancov Národnej rady Slovenskej republiky Pavla Zajaca, Júliusa Brocku, Moniky Gibalovej, Jána Hudackého na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. Tlač 1595, návrh na pridelenie výborom v rozhodnutí predsedu č. 1612. Slovo má pán poslanec Zajac a tento návrh zákona uvedie.
Sulík, Richard, predseda NR SR (2011-09-07):
Prosím, hlasujte teraz o návrhu pani poslankyne Vaľovej vrátiť návrh zákona na dopracovanie. (Hlasovanie.) Z prítomných 146 poslancov hlasovalo 69 za, 74 proti, 3 sa zdržali. Tento návrh nebol schválený.